Castel d'Èntroù

Ël castel d'Èntroù a resta ant la località Plan d'Introd a Èntroù.
Ël castel originari a l'é belfé ch'a armontèissa al sécol ch'a fa XII e a l'adoss a l'era constituì da na fortëssa quadrà con na sinta ëd muraje.
Vers ël 1260 Pero Sarriod d'Èntroù a l'ha slargà ël castel primitiv che, apress ël sécol ch'a fa XV, a pijërà soa forma poligonal scasi ariondà ch'a lo diferensia da j'àutri castej valdostan.

An sla pian-a dnans al castel a l'é goernasse un dij ràit esempi rivà fin-a a noj ëd na costrussion tuta an bòsch tìpica dl'architetura dla bassa Età ëd mes valdostan-a: a l'é 'l grané, ch'a armonta al sécol ch'a fa XV.

Entroù